הוועדה המיוחדת לפניות הציבור, כנסת 16, פרוטוקול מספר , 2004-12-06 00:00

ישראל אייכלר: אתה יכול גם להגיד שמי שלא שולח תלונה מרוצה.

ישראל אייכלר: אתה לא יכול להכפיל את התלונה לפי מספר הנוסעים.

חנוך הרשלר: זה לא נכון, כי בקריית ספר לרובם אין פקסים.

חנוך הרשלר: כשהיה בטלפון הגיעו הרבה יותר תלונות, כי יותר קשה לשלוח פקסים.

חנוך הרשלר: זה מה שאנשים אמרו לי.

ישראל אייכלר: אבל אתה אמרת שצריך להכפיל את מספר התלונות במספר הנוסעים.

חנוך הרשלר: שלא שלחו את הפקסים האלה.

ישראל אייכלר: אני אומר שאתה יכול לעשות בדיוק הפוך, שמי שלא שלח פקס, מי שאין לו פקס יש לו דואר,

חנוך הרשלר: אבל אין כתובת.

חנוך הרשלר: לא פרסמתי כתובת, רק מספר פקס.

ישראל אייכלר: הטענה של הפונה היתה שאנחנו צריכים להכפיל את מספר התלונות במספר הנוסעים.

ישראל אייכלר: לי אין תואר במתמטיקה אבל לא נראה לי שכך סופרים תלונות.

ישראל אייכלר: אנחנו כוועדה מתייחסים לתלונות שהגיעו אלינו.

חנוך הרשלר: אז על התלונות כבר דיברנו בפעם הקודמת, לכן הפעם אולי באמת נציג דרישות שלנו, כתושבים.

חנוך הרשלר: דרישתנו היא לפתור היום את הבעיה מהשורש, כדי שלא נצטרך להגיע לכאן עוד פעם.

חנוך הרשלר: ראשית על ידי שיפור מיידי של התחבורה הציבורית.

חנוך הרשלר: שנית, הבטחה של משרד התחבורה שלא יאריכו לחברת סופר-בוס את הזיכיון להמשיך בשרות אלא יפתחו מכרז חדש בתום תקופת הזיכיון.

חנוך הרשלר: דבר שלישי, חברת סופר-בוס תגיש תוך עשרים יום תכניות מעשיות לפתרון הבעיות לוועדה לפניות הציבור והעתקים לכל היושבים כאן.

חנוך הרשלר: בתכניות יש גם להתייחס לשכונת חפציבה ולשכונת דגל התורה העומדות להתאכלס בקרוב, כדי להקדים תרופה למכה שלא יחזור מקרה ברכפלד.

ישראל אייכלר: אתה מדבר על מקרה ברכפלד בהנחה שכל חברי הוועדה והיושבים פה יודעים על מה מדובר.

ישראל אייכלר: לפחות אחד לא יודע.

ישראל אייכלר: אנחנו תיכף נעבור סעיף סעיף כי נדמה לי שרוב הסעיפים בוצעו.

חנוך הרשלר: אני אומר, אבל צריך גם שחברות האוטובוס יכירו את התכניות שיש, אחרי פסח תתאכלס חפציבה ובשלב מאוחר יותר שכונת דגל התורה.

ישראל אייכלר: כמה משפחות זה?

חנוך הרשלר: חפציבה זה כשלוש מאות משפחות.

חנוך הרשלר: זה יגדל בעתיד, רצינו עכשיו, לא לחכות שיהיו בעיות שם, נגיד הופה, יש בעיות, בואו נכנס את הוועדה, ונתחיל עוד פעם לדון.

חנוך הרשלר: היום מראש כבר יידעו מה לעשות.

חנוך הרשלר: דבר רביעי, אחרי הגשת תכניות תינתן ארכה של ששים יום.

חנוך הרשלר: והיה אם לא ישתפר השרות יבוטל המכרז על ידי משרד התחבורה באופן מיידי והחברה לא תוכל עוד לפעול במכרז.

חנוך הרשלר: אבל אם אכן השרות ישתפר אנחנו התושבים נפעל בכל האמצעים העומדים לרשותנו שהחברה תזכה גם במכרז הבא.

חנוך הרשלר: עכשיו עוד שתי נקודות שהייתי רוצה לדון עם נציגי משרד התחבורה.

חנוך הרשלר: אנחנו בתור התושבים שסובלים כבר שנים, רוצים לדעת איפה נמצא משרד התחבורה בכל הסיפור הזה.

חנוך הרשלר: משרד התחבורה הוציא מכרז ולא עובדים בשטח.

חנוך הרשלר: מה תפקידם בשלב הנוכחי, האם להמשיך להתעלם מהעובדות או שצריך להתחיל במכרז חדש.

חנוך הרשלר: דבר שני, במשך השנים היו מאות רבות של תלונות של תושבים שנשלחו למשרד התחבורה.

חנוך הרשלר: מה משרד התחבורה עשה עם התלונות הללו, האם כאילו טיפל בהם או שטופלו כמו שצריך.

ישראל אייכלר: תודה רבה לך.

ישראל אייכלר: נשמע עכשיו את אלי בליליוס ואחרי זה את חברי המועצה.

אלי בליליוס: טוב, קודם כל אני מודה לכולם באמת שבאו ועשו מאמץ והתכנסו פה.

אלי בליליוס: אני חושב שהישיבות האלה הן טובות וחשובות.

אלי בליליוס: וזה שהיתה ישיבה לפני עשרה חודשים כל הכעסים שהיו שם וכל הבעיות סך הכל זה עזר לפתרון הרבה מתוך הבעיות.

אלי בליליוס: אז אם אני יושב ומסתכל על הסיכום אז יש פה מתוך הסיכום יש פה למעשה אפשר להגיד שני דברים שלא תלויים בחברה שלא התממשו.

ישראל אייכלר: אני אקריא.

ישראל אייכלר: בסיום הישיבה הקודמת שהתקיימה בעשרים וארבעה בפברואר 2004,

אלי בליליוס: קודם כל ההחלטה הראשונה היתה הקצאת שטח למסוף התפעולי.

ישראל אייכלר: אני אקריא את זה: "המועצה המקומית מודיעין עילית תקצה שטח לקביעת המסוף התפעולי של החברה".

אלי בליליוס: המועצה המקומית לא הקצתה שטח אבל היא עזרה לנו לאתר שטח, אנחנו שכרנו שטח, היינו צריכים לקבל השתתפות של משרד התחבורה, לא קיבלנו אותה עדיין בגלל עניינים של בירוקרטיה.

אלי בליליוס: השקענו את הכסף שהיה צריך, עשינו פתיחה בחודש יולי, הזמנו את כל חברי הכנסת, מפאת הלוח זמנים הצפוף בטח לא יכלו להגיע.

אלי בליליוס: הקמנו שם מסוף בעלות של מאות אלפי שקלים, עם מוסך, תחנת דלק, חדר נהגים, עם כל מה שצריך, עם שרות לקוחות, עם כל מה שהיה צריך והיה חסר לנו, וזה מאוד עזר.

אלי בליליוס: זה הדבר הראשון.

אלי בליליוס: הדבר השני: שר התחבורה יעתיק את הפיקוח לחברת סופר-בוס.

אלי בליליוס: אז קודם כל לכל אורך הדרך היה פיקוח, אבל משרד התחבורה, אני חושב שהוא יגיד את זה אחרי זה, הפעיל איזו חברה שנקראת ריבה, שהיא עושה את הפיקוח היומיומי הצמוד, והוא נותנת לנו גם קנסות וגם את ההתראות על כל מיני תלונות.

אלי בליליוס: אז אם אנחנו מדברים, הדון הרשלר, על אי ביצוע נסיעות, אנחנו עומדים היום על משהו בין שלושה לארבעה אחוז אי ביצוע נסיעות.

ישראל אייכלר: למה אתה משיב בשם משרד התחבורה, תגיד רק מה אתה עשית.

אלי בליליוס: אז מתוך הדו"ח של הפיקוח, הדבר הכי מעניין וההערה באמת הכי קשה זה אי ביצוע נסיעות.

אלי בליליוס: אנחנו עומדים על בין שלושה לארבעה אחוז אי ביצוע נסיעות.

אלי בליליוס: זה המון.

אלי בליליוס: אני אומר לכם כבר.

אלי בליליוס: המטרה היא להגיע לאפס, כי אפילו אחוז אחד, זה אומר ארבעה אוטובוסים ביום שלא יוצאים, אז יש ארבעה אוטובוסים של אנשים שהתעכבו עוד חצי שעה או לא נסעו בכלל.

ישראל אייכלר: אני אשאל את סגנית המנהלת של מנהל אגף התחבורה הציבורית, מרים מיכאלי, מה הממוצע של אי עמידה בערים אחרות?

מרים מיכאלי: אחוז שניים.

מרים מיכאלי: ארבעה זה באמת גבוה.

אלי בליליוס: אז ארבעה אחוז זה גבוה ואנחנו עושים הכל בשביל שלא יקרה.

אלי בליליוס: יש בעיות אובייקטיביות שלא קשורות אלינו, אבל אין מה לעשות, הן קורות.

אלי בליליוס: כי סך הכל זה שטחים, יש שם מחסומים, ויש שם הרבה פעמים מקרים שכביש 443 נסגר, יש התראה, וצריך לנסוע מכביש מס' 1.

אלי בליליוס: כל מיני בעיות שהן לא מעניינות את כל האנשים בחדר הזה, הן מעניינות אותי, אני צריך לדאוג מה קורה.

אלי בליליוס: אוטובוסים עירוניים זה עניין אחר.

אלי בליליוס: לגבי ההערה השלישית, המועצה ומשרד התחבורה יפעלו לשיפור תשתיות התחבורה.

ישראל אייכלר: נדבר על זה, כי גם אז דיברנו על העניין של האוטובוסים,

אלי בליליוס: פה היתה הערה על נושא התשתיות, היא באמת קשורה לשירות העירוני, שאנחנו לא יכולנו לתת שירות עירוני כמו שצריך כי היו פסי האטה.

אלי בליליוס: אז פה באמת אני רוצה להעלות למשרד התחבורה ולמועצה שבלוח זמנים די מהיר, זאת אומרת משהו כמו שלושה ארבעה חודשים הורידו את הבמפרים, התחייבו, וזה היה בסדר גמור.

אלי בליליוס: אני לא אגיד לכם שזה מצב אידיאלי, כי כל האוטובוסים, העירוניים והבינעירוניים, צריכים להיכנס לכל הרחובות עם הפסי האטה, זה מאיט את הנסיעה, אבל אין מה לעשות.

אלי בליליוס: בעקבות זה קנינו, כפי שהתחייבנו, עוד אוטובוסים עירוניים משומשים, כאשר לצערנו לא התאפשר לנו לקנות מחברת אגד, זו אומנם הערה אחרת אבל היא נכנסת גם פה,

ישראל אייכלר: למה אגד לא רצה למכור לכם?

אלי בליליוס: אגד לא רוצה למכור או להשכיר אוטובוסים.

ישראל אייכלר: אבל יש הרבה אוטובוסים בשוק.

אלי בליליוס: לא עירוניים.

אלי בליליוס: האוטובוסים העירוניים היחידים שהתאפשר לנו לקנות זה מ"דן", ומ"דן" אני עד היום קניתי כבר שבע עשרה אוטובוסים.

אלי בליליוס: האוטובוסים האלה לא טובים, הם לא מתאימים.

אלי בליליוס: זה משנה גובה האוטובוס, זה משנה הדברים הטכניים.

אלי בליליוס: אם האוטובוס הוא חדש והוא נמוך מידי והוא עולה על הבמפר אז הוא יידפק אחרי הנסיעה הראשונה, גם אם הוא חדש.

אלי בליליוס: הקטע פה שאתה צריך אוטובוס שיהיה גבוה מספיק בשביל שלא יקבל מכות.

אלי בליליוס: לכל רכב יש את הבעיות שלו.

אלי בליליוס: עם כל הכבוד, העיר הזאת היא לא עיר שנבנתה על ידי משרד השיכון, ואין בה תנאים מסודרים, ויש הרבה כבישים שהם דרכי עפר, ויש הרבה מקומות שצריך להסתובב על המקום .

אלי בליליוס: יש המון המון בעיות.

אלי בליליוס: אם אני לוקח ואני משווה את המצב לערים אחרות, אין את מה שיש שם, את הבעיות.

אלי בליליוס: ואני אומר פה, וזה לא אשמה שלו, כי העיר הזאת היא כל הזמן בסלילה וכל הזמן בבנייה.

אלי בליליוס: אז האוטובוסים הרבה מהזמן צריכים לנסוע בדרכי עפר.

אלי בליליוס: אין פה חוכמות.

אלי בליליוס: אם אני הבאתי אוטובוס וולוו חדש לפני שבועיים לניסיון, זה אוטובוס חדש שבא לניסיון.

אלי בליליוס: לא קניתי אותו, הוא בא לניסיון.

אלי בליליוס: אמרנו אם האוטובוס הזה טוב אולי אנחנו נקנה את הדגם הזה.

אלי בליליוס: בפועל האוטובוס הזה אחרי שבוע היו אתו בעיות מיחשוביות שאי אפשר לטפל בהם במקום.

אלי בליליוס: כי היתרון עם אוטובוס ישן שהבעיות הן כאלה שאתה יכול לטפל לו בהם במקום.

אלי בליליוס: אם האוטובוס חדש צריך להכניס אותו למוסך, וזה בלגן.

אלי בליליוס: זה גם בעיה.

אלי בליליוס: בקיצור, הבעיה כאן היא לא עם האוטובוס החדש.

אלי בליליוס: חברת אגד שהיתה בקריית ספר לפני שנתיים וחצי קיבלה החלטה אסטרטגית שהיא לא מסוגלת להעמיד שרות כמו שצריך בפנימי בגלל התנאי שטח, אז היא נותנת אוטובוס כל שעה.

אלי בליליוס: אני לא נותן אוטובוס כל שעה.

אלי בליליוס: עד שאנחנו באנו היה כל שעה אוטובוס.

אלי בליליוס: אני מדבר לפני שנתיים וחצי.

אלי בליליוס: אנחנו מה עשינו, התחייבנו לתת במקום אחד ארבעה.

אלי בליליוס: אם אני צריך בשביל ארבעה להחזיק שישה, אני אחזיק שישה.

אלי בליליוס: זה בעיה שלי ואני אתמודד איתה.

אלי בליליוס: וזה לא משנה עכשיו אם האוטובוס הוא חדש או ישן, אני צריך לבצע את כל הנסיעות שעליהן התחייבתי.

אלי בליליוס: לא התחייבתי סתם, התחייבתי כי אני רוצה להחזיר את ציבור הנוסעים בתחבורה ציבורית, בבין עירוני, סתם בשביל לסבר את האוזן, אין "חפרים" בכלל, זאת אומרת אין איזה שהוא מצב שאנשים יסעו באמצעי תחבורה אחר, כי אין, אנחנו נותנים את כל השרות.

אלי בליליוס: בפנימי עדיין יש לנו מוניות מתחרות בנו.

אלי בליליוס: למה, גם בגלל בעיות שלנו אבל גם בגלל שיש פה עניין של עיר קטנה, זמן נסיעה של שתי דקות או שלוש דקות במונית הופך להיות באוטובוס עשרים דקות.

אלי בליליוס: ואין מה לעשות, מה שאתה לא עושה אוטובוס ייקח לו עשרים דקות לעשות מה שרכב פרטי עושה בשלוש ארבע דקות.

חנוך הרשלר: את חברות המוניות הכנסנו כדי שיהיה מענה באמת.

חנוך הרשלר: יש ארבע חברות מוניות, עולה בסך הכל נסיעה פנימית עשר שקל.

חנוך הרשלר: שמונה שקל.

חנוך הרשלר: נוסעים שני אנשים בתחנה, מתחלקים, שלושה אנשים זה אותו דבר.

חנוך הרשלר: שלושה אנשים בתחנה לוקחים מונית.

אלי בליליוס: הסעיף הרביעי אומר ככה: משרד התחבורה יבחן את האפשרות להוסיף קוים של סופר-בוס באיזור רמלה-לוד, דבר שיאפשר תיגבור של אוטובוסים למודיעין עילית בימי שישי ומוצ"ש.

אלי בליליוס: פה זו הבעיה הכי קשה שלנו, ואין פה חוכמות, ואף אחד לא יכול להתכחש.

אלי בליליוס: הימים המיוחדים פה מדובר לא על שישי ומוצ"ש אלא על מאה חמישים ושישה ימים בשנה.

אלי בליליוס: כולל את חנוכה, את פורים, את פסח, את סוכות, את בין הזמנים הראשון, את בין הזמנים השני, את כל שישי, את כל מוצ"ש, שאנחנו לא מספיק לנו האוטובוסים שיש לנו.

אלי בליליוס: למה לא מספיק, הבעיה הזאת ידועה, אנחנו זכינו במכרז על רמלה וזכינו במכרז על מתיתיהו.

אלי בליליוס: רמלה אמור לתת בימים האלה את הגיבוי של קריית ספר, למודיעין עילית.

אלי בליליוס: ורמלה לא מספיק גדול כי העיר פה גדלה.

אלי בליליוס: אם הייתי צריך פעם, אני יודע מה, ששים אוטובוסים או חמישים בימי שישי היום אני צריך מאה או שמונים או תשעים.

אלי בליליוס: אז מה אני עושה בשביל להתמודד עם השירות, אני מביא קבלנים חיצוניים.

אלי בליליוס: עכשיו אני אומר לכם כבר, אם אתם מגיעים ביום שישי לקריית ספר, בין שעה אחת וחצי לשתיים ורבע יש כמות של שלושת אלפים איש שיוצאים מהעיר בעת ובעונה אחת.

אלי בליליוס: שלושת אלפים איש, אם אנחנו מחלקים את זה לחמישים, זה שישים אוטובוסים רק מקרית ספר.

אלי בליליוס: שלא לדבר על החזרה.

ישראל אייכלר: זה שמענו בישיבה הקודמת.

ישראל אייכלר: מה קרה מאז הישיבה הקודמת?

אלי בליליוס: קרה שבשתיים ורבע, ויכולים כולם להעיד, העיר ריקה.

אלי בליליוס: אנחנו מרוקנים את העיר.

אלי בליליוס: השאלה איך אנחנו עושים את זה.

אלי בליליוס: יש תקלות, אין עסק שאין בו בעיות.

אלי בליליוס: אבל הבעיה הבסיסית היא שעשרים מתוך האוטובוסים האלה זה קבלני משנה, שזה אוטובוסים לא מתאימים לתחבורה ציבורית, זה אוטובוסים שהנהגים לא שלנו, הם לא מכירים בדרך כלל את המסלולים,

קריאה: הנהג שכלא אישה באוטובוס של החברה שלכם?

אלי בליליוס: זה נהג שלנו, הוא לא כלא אותה בתוך האוטובוס.

אלי בליליוס: אם יורשה לי להתייחס, הוא מושעה מהעבודה עד שיהיה בירור, היא לא רצתה לרדת מהאוטובוס, היא החליטה שהיא לא מוכנה לרדת מהאוטובוס.

אלי בליליוס: זה לא קשור.

אלי בליליוס: אז פה באמת השאיפה היא שיוסיפו לנו קוים נוספים שיוכלו לתת את המענה הגדול שצריך פה בכל הימים המיוחדים האלה.

ישראל אייכלר: בואו נעבור לסעיף הבא.

ישראל אייכלר: חברת סופר-בוס תעמיד מפקח יועץ חיצוני שיהיה אמון על טובת הציבור.

אלי בליליוס: אז לקח לנו הרבה זמן, חודשיים עד שמצאנו מישהו מתוך הציבור שיסכים, יש לנו היום איזה שהוא בחור, אברך, שעובד אצלנו כל בוקר כמה שעות, ואחרי הצהריים הוא יושב מארבע עד עשר, והוא פתוח עם מירס עד שתים עשרה וחצי בלילה, על כל בעיה שיש.

אלי בליליוס: וזה עובד.

אלי בליליוס: אני לא אגיד לך במאה אחוז, עדיין אנשים ממשיכים להתקשר אלי, אנחנו רוצים לדבר אתך.

אלי בליליוס: זה לא טוב, אני לא אסגור טלפון, אני נותן שרות לאנשים.

ישראל אייכלר: זה לא טוב, אסור שזה יהיה, כי אז אתה הופך, אמוציונלית, אתה לא יותר מבנאדם.

ישראל אייכלר: אם אני הייתי מקבל את הטלפונים האלה, אני לא מקנא בנוסעים שלי.

ישראל אייכלר: אתה צריך להיות מלמעלה, כמו בחברות אמריקאיות, שיש להם חברות ענק.

אלי בליליוס: אני הכנסתי מנהל סניף, שהוא אחראי על הסניף יחד עם עוד שני סדרנים.

אלי בליליוס: הכנסנו גם את הבחור, שהוא בשירות לקוחות.

אלי בליליוס: זה הוריד, אני אומר לך כבר, דרסטית את כמות התלונות שמגיעות אלי.

אלי בליליוס: למרות זאת יש עדיין אנשים שמכירים אותי אישית, הם מתקשרים אלי.

אלי בליליוס: אני אומר לך כבר, אני לא חייב לתת את הטלפון שלי, אני נותן אותו, למרות שהרבה פעמים זה פוגע בי אישית, אני ממשיך לתת אותו.

אלי בליליוס: ועם הרשלר מתקשר אלי הוא מקבל תשובה, כל אנשי ועד הפעולה המפורסם.

אלי בליליוס: הדבר הכי חשוב בקטע הזה של תלונות הציבור זה שאני עובד יד ביד עם המועצה ועם ועדת התחבורה.

אלי בליליוס: אפשר להגיד הכל על ועדת התחבורה.

אלי בליליוס: הם בעד השירות לתושבים.

אלי בליליוס: אם ועד הפעולה היקר, שזה האנשים שיושבים פה, שלא מזדהים בפקס שהם כותבים, יהיה מוכן וירצה לעזור לנו, אנחנו נשמח.

אלי בליליוס: אני כבר הצעתי להם לפני עשרה חודשים, בואו תעזרו.

אלי בליליוס: הם כנראה אנשים עסוקים, הם כנראה לא מבינים בתחבורה.

אלי בליליוס: בפועל הם לא נמצאים בשטח.

אלי בליליוס: מי שנמצא בשטח ופועל ועוזר זה ועדת התחבורה.

ישראל אייכלר: אני רוצה לסכם את הטענה שלך.

ישראל אייכלר: הטענה שלך שהמצב טוב?

אלי בליליוס: המצב לא מאה אחוז.

ישראל אייכלר: אז מה הפתרונות?

אלי בליליוס: הפתרונות נעשים מדי יום, שעה שעה.

אלי בליליוס: כל מה שהחברה התחייבה היא ביצעה.

אלי בליליוס: יש פה שלושה דברים, שזה אחד הנושא של הוספת קוים, שתיים הנושא של אוטובוסים משומשים.

אלי בליליוס: שני דברים שמאוד יוכלו לעזור לנו.

אלי בליליוס: מעבר לזה, אני אומר לכם כבר, אני נושא במלוא האחריות לכל מה שקורה שם, לטוב ולרע.

אלי בליליוס: אז אם הוא אומר לך שבפסח ופורים היה טוב ואחרי זה היה שיפור גדול, אז זה גם אנחנו.

אלי בליליוס: ואם היתה אחרי זה ירידה, הירידה הזאת ממה היא באה, בואו יחד ננתח אותה.

אלי בליליוס: נגמרה עונת החגים.

אלי בליליוס: היה איכלוס ענק בקרית ספר, ונהיה פתאום איזה מצב של עומס יתר על האוטובוסים.

אלי בליליוס: אוטובוסים התחילו ליפול, הוספנו אוטובוסים, אנחנו מייצבים את המצב.

אלי בליליוס: אותו דבר בימי שישי, ברגע אחד השתנה לך השעון, ומשעה ארבע של אוטובוס אחרון לשעה שתיים או לאחת חמישים.

אלי בליליוס: אתה צריך להתארגן לזה.

אלי בליליוס: זה לא לוקח יום.

אלי בליליוס: אז אחרי שבועיים של בעיות התארגנו.

אלי בליליוס: ובשלושת השבועות האחרונים אני רוצה להגיד לכם הקריה, אני לא מדבר על שני אנשים פה שני אנשים שם, הקריה, עשרים וחמש דקות אחרי זמן היציאה של האוטובוס האחרון, שזה המסלול של האיסוף, הקריה היתה ריקה.

אלי בליליוס: וזה אומר שלושת אלפים איש.

אלי בליליוס: זה לא הולך ברגל.

אלי בליליוס: זה לא עשרה אוטובוסים ,זה שבעים אוטובוסים שיוצאים בתוך חצי שעה, עם כל הכבוד.

אלי בליליוס: שאני מביא אותם.

אלי בליליוס: האוטובוסים האלה נמצאים.

ישראל אייכלר: עכשיו רשות הדיבור לראש המועצה.

ישראל אייכלר: אני רוצה שאתה תביע את דעתך בעניין.

יעקב גוטרמן: קודם כל אני רוצה להודות ליו"ר הוועדה הרב אייכלר ולרב גפני על היוזמה להעלות את הנושא לסדר היום הציבורי.

יעקב גוטרמן: אצלנו הנושא של תחבורה במודיעין עילית, אני חושב כדגם בכלל של הערים החרדיות, זה מיצרך חיוני לצורך קשר בין העיר לעולם החיצוני.

יעקב גוטרמן: כי אין כלי רכב, וכולם בעלי משפחות שנוסעים להורים, וכמו שאמר אלי ביום שישי העיר מתרוקנת, כולם זוגות צעירים ויוצאים עם מזוודות, עם העגלות, וזה מחזה שאם באים ורואים חושבים שזה הפגנה אחת גדולה, כל העיר נמצאת.

משה גפני: אתה חי איתו בסדר?

יעקב גוטרמן: אני משתדל לחיות אתו טוב, אבל אני נאלץ לפעמים לא, בואו תשמעו.

יעקב גוטרמן: יש מצב שגם כשאתה רוצה,

משה גפני: כי שהיה פה בוועדה לפניות הציבור יישוב אחר אז שמה הם רבו כסאח,

יעקב גוטרמן: אני רוצה להגיד שאני חושב לטובת המטרה.

יעקב גוטרמן: אני לא יודע אם כדאי לריב אתו כדי להגיע לתוצאה הטובה.

יעקב גוטרמן: כל אחד והטקטיקה שלו.

יעקב גוטרמן: אני חושב שצריכים לשתף פעולה.

יעקב גוטרמן: אם נריב זה רק יביא לפיצוץ.

יעקב גוטרמן: אני לא יודע אם יהיו לזה תוצאות.

יעקב גוטרמן: השאלה אם בלית ברירה אם לא יהיה באמת שינוי, אולי נגיע לפיצוץ.

יעקב גוטרמן: אבל זה נשאיר ככלי המלחמה האחרון, שיהיה לנו עם מה לאיים עוד עליו.

יעקב גוטרמן: אבל כרגע המצב הוא של התחבורה במודיעין עילית, אנחנו שומעים פה על שיפור וכל מיני דברים, הרב הרשלר ציין פה שנתן קרדיט לחברה ששיפרה את המצב בפורים ובפסח.

יעקב גוטרמן: אני חושב שצריכים להסתכל על המצב האמיתי.

יעקב גוטרמן: המכרז הזה נכשל.

יעקב גוטרמן: אין פה שיפור ואין פה טוב, המכרז לא מתאים לעיר כמו שלנו.

יעקב גוטרמן: לא יכול להיות שאנחנו, הוא מנסה להתגבר על ידי קבלנים.

יעקב גוטרמן: אז יום שישי אחד הלך, יום שישי הבא בתור, עכשיו מגיע חנוכה.

יעקב גוטרמן: אי אפשר להתייחס לתחבורה בצורה של פתרונות ארעיים.

יעקב גוטרמן: צריך לתת משהו בסיסי, יסודי, שיהיה אמיתי.

יעקב גוטרמן: לא כל פעם למצוא איזה תירוץ או פתרון זמני.

יעקב גוטרמן: וכרגע אין מענה לתחבורה ציבורית הולמת במודיעין עילית.

יעקב גוטרמן: אני אחלק את זה לשלושה חלקים.

יעקב גוטרמן: קודם כל התחבורה הפנימית.

יעקב גוטרמן: אין תחבורה פנימית למודיעין עילית.

יעקב גוטרמן: אין.

יעקב גוטרמן: לוח הזמנים שיצא לציבור, שאצלנו כל אחד עם הסידור הולך גם כן עם לוח זמנים צמוד, שזה למעשה, קודם כל זה דבר לא נורמלי שלוח הזמנים הוא וירטואלי.

יעקב גוטרמן: הוא לא קיים בכלל במציאות.

יעקב גוטרמן: אז להגיד שיש בעיות בבין עירוני, חסימת כבישים או מחסומים, אפשר למצוא תירוצים.

יעקב גוטרמן: אבל בתוך העיר, מה חוסם את העיר, מה בתוך העיר יכול להיות שלוח הזמנים הוא לא אקטואלי.

יעקב גוטרמן: אז או שיתן תחבורה בלי לוח זמנים, מתי שיגיע האוטובוס יגיע, ואנשים ידעו שכמו בירושלים או בתל אביב, מגיע אוטובוס בבני ברק, מגיע מתי שמגיע.

יעקב גוטרמן: אבל למה לחלק לוח זמנים אם לא מתכוננים לקיים את לוח הזמנים.

יעקב גוטרמן: אני מתאר לעצמי שיש לו בעיות.

יעקב גוטרמן: אז שלא יחלק לוח זמנים.

יעקב גוטרמן: אין קשר בין לוח הזמנים לנושא הזה.

יעקב גוטרמן: עכשיו הסיפורים האלה של קוים פנימיים, גבוה, נמוך, מה זה מעניין אותנו.

יעקב גוטרמן: כן מוצא אוטובוס, לא מוצא אוטובוס, משרד התחבורה, אנחנו לא יכולים להיות בני ערובה בעניין הזה.

יעקב גוטרמן: מה זה מעניין אותנו בכלל הסיפור הזה, כן אוטובוס גבוה, מה זה משנה לנו.

יעקב גוטרמן: אנחנו צריכים פתרון לתחבורה הפנימית.

יעקב גוטרמן: ואני מודיע, אם לא תהיה תחבורה פנימית אני אדאג שתהיה גם תחבורה, עכשיו יש ארבע חברות מוניות, נביא גם חאפרים.

יעקב גוטרמן: אנחנו דאגנו שלא יהיו חאפרים, יחד עם הרבנים.

יעקב גוטרמן: האנשים שלנו, מטעם הרבנים עמדו וזרקו את החאפרים מהעיר.

יעקב גוטרמן: אבל אם זה לא יעזור אנחנו נביא חאפרים.

יעקב גוטרמן: דיברו פה על בראכפלד, זו שכונה שמתאכלסת, ופתאום יש קריסה.

יעקב גוטרמן: בטח, עכשיו יש שלוש מאות משפחות רק בחסידות ויז'ניץ לבד שבאים עכשיו להתאכלס.

יעקב גוטרמן: חלק כבר באו, חלק עכשיו בימים אלו.

יעקב גוטרמן: וכל יום מודיעין עילית מתאכלת וגודלת.

יעקב גוטרמן: זה לא משהו זמני כמו בערים אחרות שיש תקופה של איכלוס.

יעקב גוטרמן: אצלנו יום יום גומרים בניינים.

יעקב גוטרמן: זה לא מכירות של משרד השיכון שזה מגיע במכה.

יעקב גוטרמן: כל הזמן הקבלן בונה בניין, מאכלס אותו.

יעקב גוטרמן: כל הזמן מתווספים.

ישראל אייכלר: כמה תושבים יש היום?

יעקב גוטרמן: שלושים וחמישה אלף.

יעקב גוטרמן: כשהם באו למכרז היה שנים עשר וחצי אלף.

ישראל אייכלר: זאת אומרת פי שלוש.

יעקב גוטרמן: כן, אבל הם ידעו מזה.

יעקב גוטרמן: בברכפלד התחילו לעשות, יש תחרות בין שתי השכונות.

יעקב גוטרמן: יש בעיה אצלנו, קרית ספר השכונה הותיקה, ברכפלד השכונה החדשה.

יעקב גוטרמן: ושהאוטובוס יתחיל לנסוע בין השכונות, כמו בבני ברק וירושלים, אצלנו זה בעיה.

יעקב גוטרמן: זה מאריך את המסלול ואנשים לא רוצים לנסוע באוטובוס בתוך העיר.

יעקב גוטרמן: אז היה מצב, זו שכונה ותיקה, היה דין תורה על העניין הזה, זה הגיע גם להכרעה רבנית, הלכתית, מי עדיף עלה, לא אכנס לעניין הזה פה.

יעקב גוטרמן: מה שקרה בפועל שבבר

יעקב גוטרמן: כפלד שהתארגנו אנשים, עשו תחבורה אלטרנטיבית, אחרי שבוע הוא ביצע את הנסיעות.

יעקב גוטרמן: למה צריכים להגיע למצב הזה, אנחנו לא רוצים להגיע לאלימות, אנחנו לא רוצים להגיע למצב של בכוח.

יעקב גוטרמן: אנחנו רוצים להגיע מתוך הבנה, מתוך שיתוף פעולה.

יעקב גוטרמן: אבל אנחנו יודעים את הדרך השניה גם.

יעקב גוטרמן: ואנחנו כמועצה אנחנו נדאג לזה.

יעקב גוטרמן: זאת אומרת אנחנו נדאג לתחבורה אלטרנטיבית לתושבים.

יעקב גוטרמן: לא נשחק בהפגנות ולא בשריפות צמיגים, אנחנו לא דרכנו בכך, אבל אנחנו נביא תחבורה אחרת.

יעקב גוטרמן: ועשינו את זה בעבר ונעשה את זה גם בעתיד אם לא יהיה פתרון.

יעקב גוטרמן: והיום יש גם בתחבורה הפנימית חברות מוניות שאין באף ערים אחרות, למה, מפני שאנחנו דאגנו לזה.

יעקב גוטרמן: ובאמת זה במחיר מוזל שמאפשר לקשר בין השכונות בתחבורה הפנימית.

יעקב גוטרמן: בנושא הבין עירוני, צריכים לחלק אותו בין א' עד ה'.

יעקב גוטרמן: בין א' עד ה' יש דילוגים.

יעקב גוטרמן: ובמכרז ההתחייבות של החברה להעמיד סדרנים ופקחים בירושלים בבני ברק ובמודיעין עילית.

יעקב גוטרמן: לא בוצע העניין.

יעקב גוטרמן: הרוצה לאבד נכסיו יעמיד פועלים ואל ישלם להם.

יעקב גוטרמן: לא יכול להיות שתחבורה ברמה כמו אצלנו לא תהיה פיקוח סדיר ורציף על מתי בא האוטובוס, מתי יוצא האוטובוס.

יעקב גוטרמן: אני לא צריך לשלוח אנשים לוועדת התחבורה להסתכל באיתורן מתי יצא אוטובוס ומתי הוא חזר.

יעקב גוטרמן: היום יש איתורן, כל דבר אתה יודע מתי יוצא, אני לא צריך ראיות מתי יצא אוטובוס, מתי הגיע אוטובוס.

יעקב גוטרמן: יש איתורן, אני מקבל מייד דיווח מתי הגיע, מתי לא יצא.

יעקב גוטרמן: אבל אי אפשר להתחיל להתמודד עם זה.

יעקב גוטרמן: ואז אנחנו מגלים שיש דילוגים.

יעקב גוטרמן: ואז צריך לייצר שני דברים.

יעקב גוטרמן: צריך קודם כל סדרנים שידאגו שיהיו רציף התחבורה ויבוצע לוח הזמנים.

יעקב גוטרמן: דבר שני חייב להיות ספר, רזרבי, שני אוטובוסים לירושלים, שני אוטובוסים לבני ברק ושני אוטובוסים למודיעין עילית.

יעקב גוטרמן: שני האוטובוסים האלה יתנו גם מענה לבני ברק וירושלים.

יעקב גוטרמן: זה נכון שמודיעין עילית זה מקום מיוחד שקיימת שם תחבורה סדירה גם לבני ברק וגם לירושלים.

יעקב גוטרמן: לא רק לצד אחד או לעיר אחת.

יעקב גוטרמן: צריך אוטובוסים רזרביים.

יעקב גוטרמן: כשיש בעיה, נתקל במחסום, יש בעיה בכביש ,שיהיה מייד רזרבי, שיצא מייד.

יעקב גוטרמן: מי יתן לו את הדיווח, הסדרן.

יעקב גוטרמן: וזה דבר שמחר בבוקר אפשר לעשות.

יעקב גוטרמן: לא צריך לחכות לקניית אוטובוסים וכל מיני סיפורים.

יעקב גוטרמן: זה מחר בבוקר אפשר לעשות.

יעקב גוטרמן: צריך סדרן גם בבני ברק, גם בירושלים.

יעקב גוטרמן: אם יש בעיה, איך הוא יידע, הנהג שמחכה בשעה שתיים ועשרה שיידע לצאת בשתיים ועשרים ולא יחכה לנסיעה בשעה שלוש.

אלי בליליוס: אז בוא אני אגיד לך משהו שאולי הוא לא ידוע לאף אחד.

אלי בליליוס: בני ברק וירושלים אין תחנה מרכזית.

אלי בליליוס: אין.

אלי בליליוס: אז גם דן וגם אגד וגם אני וגם לא יודע מי, בית"ר תור, אין לו איפה לשבת.

אלי בליליוס: זה לא שהאוטובוס בא אל הרציף, ואם הוא לא הגיע הוא יוציא אוטובוס אחר.

אלי בליליוס: אין לך איפה לשבת.

אלי בליליוס: אתה נמצא בשטח.

אלי בליליוס: אז לכן אין לך את האפשרות הטכנית להעמיד שם את הסדרן.

אלי בליליוס: עכשיו זאת השיטה אצל כל האוכלוסיה החרדית, שאין את התחנה המרכזית.

אלי בליליוס: אם היה את התחנה המרכזית בירושלים, שבה כל החרדים היו מתאספים, היה לנו קל, אז לא היתה בעיה.

אלי בליליוס: או בבני ברק.

ישראל אייכלר: אגד שם מכונית קטנה עם פקח.

אלי בליליוס: זה אתה יכול לעשות בשעות העומס.

אלי בליליוס: אם אני עושה קו למשל מרמלה לתל אביב אז יש לי פה אחד שמשלח ופה אחד שמשלח.

יעקב גוטרמן: הנושא של המפקחים אני פתרתי אותו באופן אישי.

יעקב גוטרמן: לי יש במשך כל יום נוסעים ארבעה מבני המשפחה שלי באוטובוסים.

יעקב גוטרמן: אשתי ושלושה ילדים.

יעקב גוטרמן: אז אני יודע כל שעה בבוקר וגם אחר הצהריים מתי מגיע האוטובוס, ומתי הוא מאחר ומתי הוא מדלג.

יעקב גוטרמן: יש עדות חיה, אותנטית.

ישראל אייכלר: מה הפתרון שאתה מציע כראש מועצה?

ישראל אייכלר: קודם א' וה', מה הפתרון שלך?

ישראל אייכלר: יעקב גוטרמן א' וה' הבעיה שלו שאין לו אוטובוסים.

ישראל אייכלר: עכשיו הוא יש לו ויכוח עם משרד התחבורה, או על ידי הוספת קוים באיזור רמלה לוד, שיהיה לו אפשרות אחר כך לממן ימים מיוחדים, אבל א' וה' זה לא פתרון.

ישראל אייכלר: הוא צריך לקנות אוטובוסים.

ישראל אייכלר: ואנחנו לא נהיה בני ערובה בויכוח בינו לבין משרד התחבורה.

ישראל אייכלר: הוא זכה במכרז, הוא נותן לנו שירות,

ישראל אייכלר: כמה אוטובוסים עוד צריך בעיר הזאת?

יעקב גוטרמן: לדעתי בסופי שבוע הוא צריך מינימום עוד עשרה אוטובוסים, וביום חול עוד חמישה אוטובוסים.

יעקב גוטרמן: זה מינימום.

יעקב גוטרמן: אבל מה, היות שאנחנו לקראת איכלוס של שכונות חדשות הוא כבר היום צריך להזמין.

יעקב גוטרמן: אם הוא יזמין היום אוטובוס הוא לא יקבל אותו היום.

יעקב גוטרמן: אני גם בימים אלה, היות שהתחילו הבעיות, וגם לקראת האכלוס החדש, אני מיוזמתי יחד עם גב' נחום ממשרד התחבורה פנינו לחברה שעושה תכנית אב לתחבורה, פתרון שורשי, עם סקרים, משהו מקצועי.

יעקב גוטרמן: זה הפתרון.

יעקב גוטרמן: לעשות עבודת מחקר יסודית וגם לדעת מה הצרכים של כל שכונה ושכונה, ולדעת מה מעדיף כל תושב.

יעקב גוטרמן: והציבור מתבקש לשתף פעולה.

יעקב גוטרמן: צריך שלא נהיה בני ערובה.

יעקב גוטרמן: אני לא רוצה להרים פה את הקול ולצעוק ולהפוך שולחן.

יעקב גוטרמן: צריך למצוא פתרון מיידי, וגם פתרון לטווח הארוך.

משה גפני: יש פה גם הרבה חברי מועצה.

משה גפני: אני ממש לא מאשים את אלי בליליוס, אני חושב שהוא דווקא בסדר גמור, הוא זכה במכרז והוא עושה את עבודתו.

משה גפני: אני מניח שהוא גם לא מפסיד.

משה גפני: יש לי טענות נגד משרד התחבורה, ואת הטענות האלה אני לא מתכוון להגיד בקול שקט, מכיוון שזה כבר הופך להיות בלתי נסבל, מבחינתי פשוט בלתי נסבל.

משה גפני: אני ישבתי עם השר בשבוע שעבר.

משה גפני: אם זה לא היה ציבור חרדי מה שקורה במודיעין עילית היה בראש החדשות, במבט, בערוץ השני, בכל המקומות.

משה גפני: נשים, גברים, טף, פשוט סובלים, זה בלתי ניתן לתאור.

משה גפני: יכולים להגיד שיש מכתבים יזומים, יכולים להגיד הכל.

משה גפני: פשוט בלתי נסבל.

משה גפני: זה הופך להיות דבר, משרד התחבורה כשל באופן מוחלט בכל מה שקשור לתחבורה הציבורית בציבור החרדי.

משה גפני: רק אתם נושאים באחריות.

משה גפני: אין לי טענות לאלי בליליוס.

משה גפני: הוא זכה במכרז שאתם עשיתם, לא לקחתם בחשבון על מה מדובר, לא בבית"ר, לא במודיעין עילית, לא באלעד, לא לקחתם את הדברים האלה בחשבון.

משה גפני: ואני אבוא חשבון עם משרד התחבורה על העניין הזה.

משה גפני: אני מייצג ציבור שנוסע כמו עדרי בקר.

משה גפני: אלי בליליוס, אני לא יודע מה אנחנו דנים אתו פה על כל העניין הזה.

משה גפני: הוא חוזר על כל המנטרה שהוא חזר בפברואר כאן בוועדה.

משה גפני: מספר לי סיפורים אם המועצה, וכן המועצה ולא המועצה.

משה גפני: בכלל, שראשי המועצות וחברי מועצה צריכים לבוא לדיון על תחבורה ציבורית.

משה גפני: בתל אביב זה היה קורה?

משה גפני: רון חולדאי היה יושב עם ראשי דן על תחבורה ציבורית בתל אביב?

משה גפני: אני לא מתכוון לעבור על העניין הזה לסדר היום.

משה גפני: פשוט נמאס לי, אני עוסק בדברים אחרים, אני לא יכול כל יום לקבל תלונות ממודיעין עילית על התחבורה הציבורית.

משה גפני: כל יום.

משה גפני: אז יכולים להגיד אחד מכוון, והשני מכוון, והשלישי מכוון.

משה גפני: כל יום.

משה גפני: הנהג הזה היה צריך להיות בכלא.

משה גפני: הנהג שסגר אשה בהריון ברכב.

אלי בליליוס: אני מסכים אתך.

משה גפני: זה שאתה מסכים איתי זה בכלל לא מוסיף לי שום דבר.

משה גפני: אתה יודע איפה הוא עכשיו הנהג?

אלי בליליוס: הנהג הושעה.

משה גפני: אם זה היה קורה בצפון תל אביב זה היה בראש החדשות.

אלי בליליוס: הוגשה תלונה במשטרה.

משה גפני: אף אחד לא יודע מזה.

משה גפני: יודעים מזה כמה פקידים במשרד התחבורה ויודעים את זה במועצה וזה הכל.

משה גפני: יושבים פה שווי נפש מול המצב הבלתי נסבל הזה.

משה גפני: הוא מבחינתי הגיע לקו האדום.

משה גפני: אני לא מתכוון לשתוק לשר התחבורה על העניין הזה.

משה גפני: אני מציע לקיים דיון עם שר התחבורה.

משה גפני: לבקש את שר התחבורה, אני לא יודע אם זה במסגרת הוועדה, או שאנחנו נשב אתו.

משה גפני: זה לא יכול להימשך.

משה גפני: את המכרז הזה צריך להפסיק.

משה גפני: חברת סופר-בוס לא תעמוד במצב הזה שכל חצי שנה מתאכלסים עוד כמה אלפי משפחות.

משה גפני: היא לא תעמוד בזה.

משה גפני: היא לא פנוייה לעניין הזה.

משה גפני: היא יכולה להביא את רמלה, והיא יכולה להביא מצידי גם את שדה התעופה בלוד.

משה גפני: היא לא תעמוד במכרז הזה בשום מקרה, בשום צורה.

אלי בליליוס: מי כן יעמוד?

אלי בליליוס: לא לצעוק עלי, אני לא עשיתי רע לאף אחד.

אלי בליליוס: אני רק עושה טוב.

אלי בליליוס: לא רע.

אלי בליליוס: ואין פה עדרי בקר, יש פה שלושים איש ממוצע על אוטובוס, לא ששים וחמש כמו בתל אביב.

אלי בליליוס: בתל אביב מעל ששים וחמש.

אלי בליליוס: ברמלה אצלי מעל שמונים בבוקר.

משה גפני: אם אני הייתי יושב ראש הוועדה לא הייתי נותן לך להפריע לחבר כנסת.

ישראל אייכלר: אני מקבל את ההערה.

ישראל אייכלר: תשמע, אני לא חבר של אלי בליליוס, אבל אני רוצה להגיד לך מה אני חש עכשיו, אם אני הייתי במקומו, צריך להוביל שלושים וחמש אלף איש, עם כמות האוטובוסים בחברה הקטנה שיש לי, הייתי מתוסכל יותר ממנו.

ישראל אייכלר: לכן אל תפגע בו, זה לא הוא הבעיה, אתה צודק, זה משרד התחבורה.

משה גפני: הרב אייכלר, הרי אמרתי והקדמתי ואמרתי, אין לי טענות לחברת סופר-בוס.

משה גפני: אמרתי, לכן הוא התערב סתם,

ישראל אייכלר: הוא מרגיש את עצמו נפגע קצת,

משה גפני: אני מתנצל בפניך.

משה גפני: אין לי שום טענות נגדך, אתה עושה את המקסימום שאתה יכול.

משה גפני: מעבר לזה אתה לא יכול.

משה גפני: אתה יכול להתאמץ עוד קצת, וזהו.

משה גפני: אין לך את היכולות לזה, אין לי טענות אליך, באמת.

משה גפני: אין לי דיון אתך בכלל.

משה גפני: הדיון שלי יהיה רק עם משרד התחבורה.

משה גפני: משרד התחבורה, אני חוזר ואומר, אין לי טענות אליך, אתה עושה את מה שאתה יכול לעשות ואני מתאר לעצמי שהרבה פעמים אתה גם מרגיש מתוסכל עם העניין הזה.

משה גפני: אתה מנסה להתמודד, לפעמים גם אין לך את ה יכולות, אוטובוס נעצר במחסום, ואוטובוס אחר נתקע במועצה באיזה במפר, פסי האטה שהעליתם והורדתם, ויש לך בעיות, אין לי טענות.

משה גפני: ובדיוק מרמלה אתה לא יכול להביא שני אוטובוסים בגלל שבדיוק היה שם משהו וכו'.

משה גפני: לכן אין לי טענות, צריך לקיים דיון עם משרד התחבורה.

משה גפני: המציאות הזאת שבה חוזר על עצמו אותו דיון שהתקיים כאן בפברואר, ממשיך להתקיים גם עכשיו וביתר שאת, מאז מה שקרה קרתה החמרה מבחינת הפניות של התושבים אלינו, כחברי כנסת.

משה גפני: התלונות, האיכות של התלונות, מבחינת הרמה של החומרה שלהן, גבהה.

משה גפני: היום אנחנו מקבלים תלונות שקודם לא קיבלנו.

משה גפני: הישיבה שהיתה בפברואר לא הקטינה את המימדים, הגדילה אותם והגבירה את החומרה שלהם.

משה גפני: לכן משרד התחבורה צריך את כל המכרזים האלה לבחון מחדש.

משה גפני: מאוד יכול להיות שאין מציאות כזאת שהבעיה הזאת תיפתר.

משה גפני: ואני מציע לקיים את הדיון עם משרד התחבורה.

משה גפני: במציאות הזאת אני לא מתכוון לחיות עם זה יותר.

משה גפני: אני מתכוון להילחם על זה בכל הכוח יחד עם החברים שלי.

משה גפני: אנחנו לא נסבול שהאנשים אצלנו יסעו כמו עדרי בקר.

אלי בליליוס: אני רוצה לענות לו.

אלי בליליוס: הוא העלה פה האשמות שאני חייב לענות עליהן.

ישראל אייכלר: אבל הוא אמר שהוא לא מדבר אליך אלא למשרד התחבורה.

אלי בליליוס: כשאומרים לא מסוגל אז זה אני.

אלי בליליוס: סך הכל אני חושב שבשנתיים וחצי האחרונות הוכחנו שאנחנו מסוגלים לתת שירות יותר טוב מאגד, שאגד היה מפעיל קודם לזה שאנחנו נכנסנו.

אלי בליליוס: אנחנו מבצעים כפול נסיעות ממה שביצע אגד, לא בגלל,

משה גפני: מה אתה עושה עכשיו, שיווק לעצמך?

אלי בליליוס: מעט לפני עשרה חודשים היה פה שיפור גדול מאוד, שאתה מתעלם ממנו וגם אדון הרשלר אמר אותו.

אלי בליליוס: הכי קל זה שיהיה במה כדי לבוא ולצעוק הכל מתמוטט ועדרי בקר.

אלי בליליוס: יש פה ממוצע של בין עשרים ושמונה לשלושים נוסעים באוטובוס.

אלי בליליוס: אין דבר כזה בכל מדינת ישראל.

אלי בליליוס: תבדוק בבית"ר, תבדוק באלעד, בבית"ר יש כפול.

משה גפני: גם באלעד.

אלי בליליוס: נכון.

אלי בליליוס: אצלנו זה לא המצב.

אלי בליליוס: אצלנו יש יותר נסיעות ממה שצריך.

אלי בליליוס: אנחנו נותנים יותר ממה שאנחנו צריכים.

אלי בליליוס: יש פה בעיות בשוליים.

אלי בליליוס: לקנות עוד עשרה אוטובוסים,

משה גפני: רק תיקח בחשבון שאנחנו אנשים אינטליגנטיים.

אלי בליליוס: עומרי שרון היה פה בישיבה האחרונה והוא אמר שוליים, אז אני אומר השוליים הם הרזרבות.

ישראל אייכלר: חברה גדולה יכולה להעמיד עשרה אוטובוסים בזמן לחץ ואתה והחברות הקטנות לא מסוגלים.

ישראל אייכלר: אין לך עוד עשרה אוטובוסים לשים בזמן לחץ.

ישראל אייכלר: זו הבעיה.

אלי בליליוס: יש לי, אבל אני מביא אותם מקבלנים, אני לא יכול להחזיק אותם בצי.

אלי בליליוס: גם משרד התחבורה יש לו קשיים.

אלי בליליוס: הוא לא יכול לתת לך דברים שהם לא היו במכרז.

אלי בליליוס: אין פה חוכמות.

אלי בליליוס: המטרה שלנו משותפת, לא נילחם אחד בשני.

אלי בליליוס: גם אני עם אדון הירשלר וקרלי במשך שישה חודשים היחסים היו מצויינים.

אלי בליליוס: מה קרה, שחודש אחד גרוע, אז לכנסת.

אלי בליליוס: בסדר, כנסת.

ישראל אייכלר: בשביל זה שולחים אנשים לכנסת, כי אין מי שיזעק את זעקתם.

ישראל אייכלר: בשכונות אחרות, למשל ברמלה אם היה קורה אותו דבר, אז מישהו כבר היה חוסם את הכביש.

נחום רוזנברג: יש הבדל אחד בין רמלה לפה.

נחום רוזנברג: ברמלה המתכננים מתכננים עיר ובונים ומחליטים איזו תחנה כן, איזו תחנה לא, איזה רחוב כן, איזה רחוב לא.

נחום רוזנברג: כמה תחנות יהיו ברחוב.

נחום רוזנברג: שעות עומס, לא שעות עומס.

נחום רוזנברג: במודיעין עילית לא.

נחום רוזנברג: אני חושב שצריך לעבור תכנון, גם על הבנייה, גם על העתיד של המקום.

צבי גליק: הראש מועצה מקודם אמר שיהיו שניים רזרביים לכל מקום, לירושלים, במודיעין עילית ובבני ברק.

צבי גליק: אם אפשר לשאול אותו איזה קו הוא יעשה את זה.

צבי גליק: איזה קו יהיה הרזרבי.

צבי גליק: זו אחת הבעיות.

צבי גליק: השבוע נסעתי עם מאתיים עשרים, ועשר עמדו.

צבי גליק: הקו הבא שלו, איזה קו הוא יהיה.

צבי גליק: כל זמן שלא יהיה מסלול מרכזי, בשעות מסויימות, ברור שיש שעות שצריך לחלק את הקוים, צריך לבדוק את זה, כל זמן שלא יהיה מסלול מרכזי, אף חברה לא תעמוד.

צבי גליק: עם אגד היה לנו שני אוטובוסים היום.

אלי בליליוס: הבעיה פה שיש שלושה מסלולים, כל שכונה בנפרד, בגלל סכסוך שהיה שהוא אמר אותו בין השכונות.

אלי בליליוס: אם הייתי עושה מסלול אחד אז היה לי מלחמות ביישוב.

צבי גליק: יש שכונות מסויימות שהאוטובוס מלא, יווצר מצב שבגלל הבעיה שאנחנו לא בסדר, כאילו יש פה בעיה.

צבי גליק: הבעיה היא שמשרד התחבורה והמפעיל צריך להביא אוטובוסים.

צבי גליק: אחר כך נסתדר בינינו בין השכונות.

ישראל אייכלר: מה אתה מציע?

צביקה גליק: מסלול מרכזי.

ישראל אייכלר: מה זה נקרא מסלול מרכזי?

צביקה גליק: שכל אוטובוס יעבור בכל השכונות.

ישראל אייכלר: אף אחד לא ירצה לנסוע באוטובוס כזה.

ישראל אייכלר: אין דבר כזה בשום מקום בארץ.

אלי בליליוס: תראו, לי זה כאילו הכי טוב ואני מתנגד לזה.

אלי בליליוס: למה אני מתנגד לזה, כי אני יודע מה שיהיה.

אלי בליליוס: יום אחרי זה יהיה מלחמות, הפגנות, השכונה הזאת לא ירצו לעלות לשכונה הזאת.

אלי בליליוס: לי זה היה הכי קל.

אלי בליליוס: לי זה יכול לחסוך המון המון אוטובוסים והמון המון כסף.

אלי בליליוס: כי במקום שיסעו שלושה בשעות שפל ייסע אחד.

אלי בליליוס: אבל אני יודע שזה לא ישים.

אלי בליליוס: זה לא יילך.

ישראל אייכלר: אתה יודע מה, אני מציע ככה, היות ואתה חבר מועצה, ויש פה את ראש המועצה, תסדרו את המסלולים בתוך המועצה, ואנחנו כוועדה,

קריאה: דבר ראשון אני רוצה להודות לאלי בליליוס ולרב גוטרמן ולכל אלה שעשו את הקו החדש לרחובות, שזה היה מסלול מרכזי וגם שמו לזה הרבה רגליים, מאיפה ייצא האוטובוס, לא משנה, האוטובוס לקוח מקוי רמלה.

קריאה: הוא מסיע עשרים וחמישה נוסעים.

קריאה: העבודה שלך עכשיו זה לעצור בצומת שילת, כשאני דיברתי אתך פעם ראשונה,

ישראל אייכלר: גם זה תסגרו במועצה, זה עניין פנימי.

יעקב ולנשטיין: אני רוצה להתייחס לשני דברים.

יעקב ולנשטיין: לגבי ימי שישי, יכול להיות שהנקודה הזאת, הנקודה הרביעית, לדאוג שבאמת אוטובוסים זמינים בימי שישי, כי זה לדעתי בעיקר הבעיה.

יעקב ולנשטיין: דבר שני מדבריו של בליליוס היה נשמע כאילו העיר הזאת כל הכבישים הם פרימיטיביים ואי אפשר לנסוע עם האוטובוסים והכל נהרס.

יעקב ולנשטיין: אני חושב שמצב הכבישים הוא די טוב, גם המועצה משקיעה הרבה לשפר את הנושא של הכבישים.

יעקב ולנשטיין: במקומות הרגישים אני חושב שהם לא בדרכים של האוטובוסים.

יעקב ולנשטיין: ואני גם לא מכיר מתי אוטובוסים ריקים שיש רק שלושים נוסעים.

יעקב ולנשטיין: אולי זה תוצאה מכך שאנשים די מזלזלים בתחבורה הציבורית כתוצאה מכל הסבל שיש להם.

ישראל אייכלר: זאת אומרת שאם השירות יהיה יותר טוב האוטובוסים יהיו יותר מלאים.

מנחם שפירא: אני רוצה לחזק את דברי ראש המועצה הרב גוטרמן, שהוא באמת אמר את הדברים כמו שצריך, על הבעיות הרציניות שיש ביישוב.

מנחם שפירא: אני חושב שאלי בליליוס לא התייחס לעובדה שלמה הוא לא מוסיף עוד קוים בימי שישי.

מנחם שפירא: הוא לא שוכר מספיק מפעילים, קבלני משנה.

מנחם שפירא: בתכל'ס אנחנו רואים שאנשים מגיעים אחרי הצפצוף או עשר דקות לפני הצפצוף, זה אומר שהם לא הצליחו להגיע בזמן.

אלי בליליוס: היה לנו אוטובוס אחד שנתקע,

מנחם שפירא: זה לא היה רק אוטובוס אחד, זה מקרה שחוזר על עצמו כמעט כל יום שישי.

מנחם שפירא: עד לפני שלושה שבועות זה חזר על עצמו כמעט כל יום שישי, שעשרות אנשים הגיעו אחרי הצפצוף.

מנחם שפירא: הטענה שהוא טוען בדרך כלל, שאין לו עוד קבלנים, ובדרך כלל הוא שוכר רק את הקבלנים שהאנשים שקונים ממנו אוטובוסים, אפשר לראות את זה על סוג האוטובוסים שהוא מביא,

אלי בליליוס: איזה האשמות יש פה, משהו משהו.

אלי בליליוס: אני שוכר ממי שאני יכול לשכור.

אלי בליליוס: לא קונים ממני אוטובוסים יותר.

אלי בליליוס: אני לא מוכר אוטובוסים כבר ארבע שנים.

מנחם שפירא: אלה שעוד חייבים לך כסף על הקנייה אתה מקבל מהם את הנסיעות.

שמעון פרס: הרב אייכלר, אבל לא דיברנו על העניין של הנהגים הערביים.

ישראל אייכלר: אסור בוועדת כנסת לדבר על נהגים ערביים או יהודים או צ'רקסים.

ישראל אייכלר: מותר לדבר על נהגים טובים או נהגים רעים.

טוביה פריינד: אני רוצה להתייחס לקוים הפנימיים.

טוביה פריינד: יש היום, כמה רחובות יש במודיעין עילית, יש איזה שלושים רחובות, שלושים וחמישה רחובות.

טוביה פריינד: יש קו פנימי אחד.

טוביה פריינד: זה כמו ברמות יעשו קו שלושים וחמש.

טוביה פריינד: לא יהיה שלושים ושש, לא יהיה שלושים ותשע.

טוביה פריינד: כל הקוים שנוסעים לרמות.

טוביה פריינד: עכשיו יבואו ויגידו לי שיש כמה קוים, יש קו שלוש, קו שמונה, קו שבע.

טוביה פריינד: אז יש לפניי את רשימות הזמנים.

טוביה פריינד: קו שלוש זה משש עד שמונה.

טוביה פריינד: קו שבע זה מתשע עד שתים עשרה.

טוביה פריינד: קו שמונה, זה שיש חילוקי שעות זה לא הכוונה שיש כמה קוים פנימיים.

טוביה פריינד: כשאני רוצה להגיע למועצה בבוקר אני צריך לנסוע בערך עשרים וחמש דקות.

טוביה פריינד: מהרחוב שלי, שבהליכה זה אותו דבר, הוא נוסע לי כמה סיבובים בכל העיר.

טוביה פריינד: וכשאני רוצה להגיע לברכפלד אני צריך לנסוע בשני קוים.

טוביה פריינד: זה כמו לנסוע לרחובות ומרחובות לנסוע אני לא יודע לאיפה.

טוביה פריינד: אני רוצה שיוסיפו כמה קוים פנימיים, שיהיה כמה מספרים.

טוביה פריינד: אלי, מסכים או לא?

משה גפני: טוביה, תעצור שניה, אני רוצה להגיד לכם, אתם חסרי ניסיון עם העניין הזה ואתם חוטאים למטרת הישיבה הזאת.

משה גפני: תאמינו לי.

משה גפני: מה אתם רוצים, לפתור את הבעיות של התחבורה הציבורית הפנימית במודיעין עילית, זה לא המקום.

משה גפני: יש בשביל זה מועצה מקומית.

משה גפני: אתם רוצים לפתור את בעיות התחבורה, אם המסלול יעבור בברכפלד או לא יעבור בברכפלד, תקשיב לי שנייה, יש לי יום וחצי ניסיון יותר ממך.

משה גפני: אם אתם רוצים לפתור את הבעיות האלה המקום זה המועצה, יש ועדת תחבורה.

משה גפני: יש פה בעיה, שבגלל זה הרב אייכלר כינס את הוועדה וכבר פעם שנייה.

משה גפני: הנושא הוא אחד ויחיד וזה הדיון היחיד.

משה גפני: חברת סופר-בוס וגם משרד התחבורה שמחים על הדיון הזה לאן שאתם מובילים אותו.

משה גפני: יש דיון אחד, האם החברה עומדת בעומס ובלחץ שיישוב מתפתח כמו מודיעין עילית יכול לעמוד בו, כן או לא.

משה גפני: זאת השאלה היחידה.

משה גפני: לזה הוועדה התכנסה.

משה גפני: עזוב את הקוים הפנימיים.

טוביה פריינד: סליחה, העומס הכוונה גם לקוים פנימיים.

טוביה פריינד: מי שלא צריך לצאת כל בוקר לירושלים צריך להגיע לעבודה.

ישראל אייכלר: תודה רבה.

ישראל אייכלר: עכשיו דבר, לא אישית, אבל דבר הנאשם, שזה משרד התחבורה.

ישראל אייכלר: למה נאשם, אני אגיד לך למה, כי יותר ויותר אנחנו חוזרים ורואים עוד פעם ועוד פעם שרעיון ההפרטה, כפי שהוא נעשה עכשיו, עם חברות קטנות בערים מאוכלסות, נכשל.

ישראל אייכלר: השאלה היא האם יש לכם דרך לשנות את המכרזים או לאחד חברות או ליצור חברות חדשות, אני לא יודע מה.

ישראל אייכלר: תגיד לי מה אתם מתכוונים לעשות כדי שאנשים יוכלו לנסוע גם בבית"ר אבל בעיקר במודיעין עילית.

נחום גבאי: קודם תרשה לי, מאחר ואני עובד מדינה אני מנוע להרים את הקול שלי.

נחום גבאי: אני ברשותך רוצה להתייחס קודם כל לסיכום של הוועדה הקודמת.

נחום גבאי: פשוט כדי שהציבור יידע מה אנחנו עושים ומה לא עושים.

נחום גבאי: המועצה המקומית מודיעין תקצה מסוף תפעולי, ואכן הדבר הזה נעשה.

נחום גבאי: אנחנו הקצבנו מאה אלף שקל למטרה הזאת והתחייבנו והעברנו את הכסף למועצה.

נחום גבאי: אני מנוע להעביר לך את הכסף, אתה לא רשות, אתה גוף פרטי, אני לא יכול העביר לך כסף, לכן העברתי את זה למועצה.

נחום גבאי: המועצה היא שצריכה להעביר לי את הקבלות כדי שאוכל לשלם עבור המסוף הזה.

נחום גבאי: משרד התחבורה יהדק את הפיקוח על חברת סופר-בוס.

נחום גבאי: אני רוצה להקריא דו"ח,

יעקב גוטרמן: אני כמו שהוא לא יכול להעביר לו, אני לא יכול להעביר לאדם בלי מכרז, יש לי בעיה עם הקריטריונים איך להעביר לו את הכסף.

יעקב גוטרמן: הוא עשה עבודות, הוא יגיד מה פתאום הוא עשה, יש חובת המכרזים, אני לא יכול לתת לאדם יחיד.

אלי בליליוס: הרי המאה אלף שקל האלה הם שלי, נכון, אני הוצאתי, הוצאתי ארבע מאות,

משה גפני: יש מסוף תפעולי?

אלי בליליוס: יש, השקענו אנחנו את הכסף,

משה גפני: אתם מרוצים מהמסוף התפעולי?

נחום גבאי: הוא חסך לנו דבר אחד, שהאוטובוסים לא יסתובבו ברחובות, והילדים לא יסתובבו בין האוטובוסים האלה.

נחום גבאי: יש חניון מסודר.

משה גפני: ההחלטה של הוועדה הקודמת של בניית מסוף תפעולי מומשה?

נחום גבאי: מומשה.

משה גפני: בסדר.

משה גפני: עכשיו לגבי המאה אלף שקל נעשה ועדת ביקורת המדינה.

משה גפני: זה לא נוגע לעניין הזה.

משה גפני: העיקר שהמסוף עובד.

נחום גבאי: אני רואה את זה כמסוף ביניים כי לדעתי עדיין צריך להקים תחנה מרכזית.

נחום גבאי: עכשיו משרד התחבורה ייהדק את הפיקוח על חברת סופר-בוס.

נחום גבאי: אנחנו שכרנו חברה מיוחדת בשם ריבה, והיא עשתה ביקרות.

נחום גבאי: אני אתן לכם נתונים.

נחום גבאי: משמיני ליולי עד אחד עשרה לנובמבר היא עשתה ככה: מאתיים ושמונה ביקורות על נסיעות לאורך המסלול.

נחום גבאי: ארבע מאות ותשע ביקורות על נסיעות בתחנות מוצא.

נחום גבאי: ובמקומות של תחנות מוצא ארבע עשרה.

נחום גבאי: אני רוצה לתת לכם מספר נתונים לגבי ממצאים בהשוואה לשנה שעברה.

נחום גבאי: בתקופה יולי עד דצמבר 2003 בהשוואה ליולי עד דצמבר 2004.

נחום גבאי: ניקח סעיף סעיף.

נחום גבאי: הקדמה, נסיעות שברחו לפני הזמן, ארבעה אחוז מהנסיעות בתקופה הקודמת נסעו לפני הזמן, בתקופה ה נוכחית רק שני אחוזים מהאוטובוסים יצאו לפני הזמן.

נחום גבאי: איחור שש דקות ומעלה, תשעה אחוז, גם הפעם תשעה אחוז.

נחום גבאי: פה בנושא הזה נכשלנו ואנחנו הולכים להשיג יעד להוריד את הרמה לשלושה אחוז.

נחום גבאי: אי ביצוע נסיעות – שמונה אחוז ב-2003, עכשיו ארבעה אחוז.

נחום גבאי: והיעד שלנו שאנחנו מתכוונים להשיג זה שני אחוזים.

נחום גבאי: שזה הממוצע הארצי.

נחום גבאי: התאמות אוטובוסים לקו – שני אחוזים.

נחום גבאי: עכשיו הגענו לרמה של אחוז אחד.

נחום גבאי: מסלול נסיעה ועצירה בתחנות – עשרים ושבעה אחוז חריגות מסך הנסיעות שהיו בקוים.

נחום גבאי: היום הגענו לתשעה אחוז.

ישראל אייכלר: כמה זה בממוצע הארצי?

נחום גבאי: בממוצע הארצי יש שמונה, שבעה אחוז.

נחום גבאי: יש פה בעיה עם עצירה בתחנות, בגלל מוניות שחוסמות את הציר, בגלל דברים כאלה.

נחום גבאי: חריגה אחרת באופן כללי, חריגות, מתוך ארבעה אחוז ב-2003 יש לנו באחוז אחד.

משה גפני: למה יש חריגות?

נחום גבאי: כי בסופו של דבר הוא משכלל, הוא כל חתך הוא אומר את האחוזים שלו.

נחום גבאי: שייקח את כל החריגות של בנאדם שחיכה לאוטובוס, בסך הכל זה מגיע.

נחום גבאי: רבותי, זו חברה אובייקטיבית שמקבלת כסף מאיתנו, לכן היא לא שייכת לא לאלה ולא לאלה.

נחום גבאי: עכשיו דעו לכם דבר אחד, כל חריגה מתנאי הרישיון הוא ניקנס, אדון בליליוס.

נחום גבאי: בהסכם איתו יש סעיף שאומר אם לא יצא בזמן הוא צריך לשלם כך וכך.

אלי בליליוס: אני משלם.

אלי בליליוס: אני רק מפסיד.

אלי בליליוס: מיום שהגעתי לעסק הזה הפסדתי עשרים מליון שקל.

אלי בליליוס: עשרים מליון שקל הפסדתי בעסק הזה שנקרא הפרטת תחבורה ציבורית, עם כל הכבוד לאדון שפירא.

אלי בליליוס: מצידי שיחזור אגד מחר, ישלמו לי עשרים מליון שקל, אני קם והולך.

אלי בליליוס: כל הכבוד לכם, כסף לא קנה אותי.

אלי בליליוס: ראיתי כסף לפני שנולדת ואני לא רוצה לדבר אתך על כסף.

אלי בליליוס: אני רק הפסדתי פה בעסק הזה.

אלי בליליוס: עם כל הכבוד לכולם.

אלי בליליוס: כולם חושבים שאני מתעשר על חשבונם.

ישראל אייכלר: האם לא נכשלה שיטת ההפרטה לחברות קטנות והאם אתם מתכוונים לשנות את המדיניות בעניין הזה, או להגדיל את החברות,

נחום גבאי: התקופה של ההפרטה היא קצרה מידי כדי לבחון אם היא הצליחה או לא הצליחה.

נחום גבאי: יש מחלות ילדות.

נחום גבאי: תחבורה ציבורית זה לא שאתה קונה משהו והוא לא מתאים לך.

נחום גבאי: תחבורה ציבורית זה תהליכים.

נחום גבאי: תהליכי התאמת אוטובוסים לאוכלוסיה, צרכים של האוכלוסיה, הרגלי נסיעה של אוכלוסיה.

נחום גבאי: פה מדובר במפעילים שהם נכנסו חדשים לענף.

נחום גבאי: אגד לקח שבעים שנה עד שאגד הפך להיות כמו שהוא.

ישראל אייכלר: אבל אנשים צריכים לסבול עכשיו שבעים שנה?

נחום גבאי: דן שבעים שנה מפעילה תחבורה ציבורית והיא עדיין מתנהגת כמו מכולת, מה לעשות.

נחום גבאי: זה ככה.

ישראל אייכלר: איפה התלונות הכי קשות עם התחבורה הציבורית מבחינה יישובית, איזה יישובים בהם יש את התלונות הכי קשות בנושא של התחבורה הציבורית?

מרים מיכאלי: אנחנו כל תלונה בודקים.

ישראל אייכלר: האם יש לך איזה שהוא מדד?

מרים מיכאלי: אני חושבת שהציבור החרדי מתלונן הכי הרבה כי הוא באמת צרכן מאוד כבד והוא גם תלוי בתחבורה הציבורית.

מרים מיכאלי: הציבור החילוני, אם האוטובוס לא מגיע אז הוא נוסע עם חאפר, או נוסע ברכב פרטי.

מרים מיכאלי: הציבור החרדי בגלל שהוא תלוי בתחבורה הציבורית הוא דורש תחבורה מצויינת והוא המתלונן הכי כבד.

מרים מיכאלי: וזה בסדר גמור, לכן הוא צריך לקבל את השירות הכי טוב.

ישראל אייכלר: יש יישובים שיש תלונות דוגמת מודיעין עילית?

מרים מיכאלי: בית"ר.

משה גפני: בית"ר אנחנו יודעים, הרב אייכלר קיים על זה כבר כמה דיונים.

מרים מיכאלי: אין לי יישובים עם כמות כזאת של תלונות.

ישראל אייכלר: זאת אומרת שכל הניסוי נעשה על אוכלוסיה מסויימת.

ישראל אייכלר: איך במקומות אחרים?

נחום גבאי: האוכלוסיה החרדית, אני אומר לכם דבר, כנראה אנחנו במשרד התחבורה לא למדנו מספיק את האוכלוסיה החרדית.

נחום גבאי: יש לנו ניסיון רב בחברה הלא חרדית, אנחנו יודעים את הרגלי הנסיעה והצרכים של האוכלוסיה הזאת, את היעדים שלהם, את הזיקות שלהם.

נחום גבאי: באוכלוסיה החרדית היא עקומה שהולכת ומשתנה בהתאם לכל מיני אירועים.

נחום גבאי: אני עובד בשוהם, אני עובד ברמלה, אין פתאום מצב של מאסה.

נחום גבאי: הפתרון, היום אנחנו מנסים ללמוד את האוכלוסיה ומנסים לייצר מודל שבו נוכל לדעת אחת ולתמיד מה הצרכים של האוכלוסיה הזו.

נחום גבאי: למשל כמה נוסעים יהיו באוטובוס, איך נערך, המפעילים ייערכו לאירועים מסוג זה או אחר.

נחום גבאי: אנחנו מקוים שנצליח להציע מודל שפחות או יותר יתן לנו את התשובות איך לפתור את הבעיות של התחבורה לאוכלוסיה החרדית.

נחום גבאי: ובהתאם לזה אז גם נתפור את המכרזים ואז גם נחייב את המפעילים.

משה גפני: יש צוות במשרד התחבורה, צוות היגוי שיושבים בו גם אנשים חרדים?

נחום גבאי: אני הצעתי בפורום האחרון שלנו, פורום תחבורה ציבורית במשרד, הצעתי להקים ועדה ציבורית.

נחום גבאי: אני עוד לא קיבלתי אישור על זה לכן מותר לי לדבר על זה.

נחום גבאי: הצעתי לשלב אנשים ממיגזר החרדי, עם אנשי מקצוע שלנו, ויהיה פורום שיבנה את המודל הזה.

נחום גבאי: זה מה שהצעתי, עדיין לא קיבלתי אישור לזה, לכן זה לא פורמלי.

משה גפני: אני הצעתי את זה לשר פה בשבוע שעבר, וגם לפני כן, והצעתי את זה לאיווט ליברמן ולשרי תחבורה קודמים.

נחום גבאי: מנהל אגף בכיר בתחבורה הציבורית "נדלק" על הרעיון.

נחום גבאי: וכבר אנחנו עובדים ומכינים נקודות להתייחסות לנושא הזה.

נחום גבאי: אני מעריך שהדבר יבוא לאישורו של השר וודאי השר יבחן וישקול ויתן אישור.

נחום גבאי: כמובן יש היררכיה, קודם מנהל אגף תחבורה ציבורית, שהוא הממונה עלי המקצועי, אחר כך המשנה למנכ"ל, המנכ"ל והשר ולאחר מכן יוחלט מה שיוחלט.

נחום גבאי: אנחנו בינתיים עושים את העבודה הזאת.

משה גפני: דרך אגב, אם זה היה בטלויזיה יום יומיים כל ההיררכיה הזאת היתה מתקצרת.

נחום גבאי: אני מקווה, אם זה באמת ירוץ כל העניין הזה נדע אחת ולתמיד מה הבעיות וננסה לפתור אותן.

ישראל אייכלר: מתי אתה חושב שזה יקרה?

נחום גבאי: אנחנו עכשיו בניסוח הראשוני של נקודות התורפה.

נחום גבאי: זה עבודה פנימית שלנו, של שניים שלושה,

ישראל אייכלר: תוך כמה חודשים?

משה גפני: אני מתכוון דרך אגב בעזרת השם באחד מימי שישי בשעות השיא לבוא לקריית ספר לראות.

נחום גבאי: אם נקבל את האישור ונקבל אור ירוק להמשיך, תוך שלושה שבועות ננסח את הנקודות, ננסה לאתר את הבעיות, אחרי זה נביא את זה לפורום הזה, אם נקבל את האישור של הפורום נתקדם הלאה.

נחום גבאי: ואחרי זה ודאי נגיע שוב פעם לשר עם זה ובודאי נרצה לשתף, אני רוצה לסיים, על ההשקעות שאנחנו משקיעים בעיר הזאת, בניגוד, ואני אחראי על ההשקעות האלה כי אני מטפל ביהודה ושומרון, מודיעין עילית קיבלה בשנתיים האחרונות חמישה מליון שקלים ממני לשיפור הבטיחות בעיר הזאת.

משה גפני: בפעם הקודמת אמרת את זה גם על בית"ר.

נחום גבאי: לא, בית"ר לא קיבלה.

נחום גבאי: אתה טועה.

נחום גבאי: אולי מישהו אחר אמר, לא אני.

נחום גבאי: בית"ר קיבלו סך הכל שש מאות ששים אלף.

נחום גבאי: הרב אייכלר, שעתיים לפני שבאנו לישיבה הזאת קיימנו דיון עם אלי בליליוס ועם כבוד הרב יעקב ידידי.

נחום גבאי: סיכמנו ככה, קודם כל הוא דרש את עזרתנו לתת להפעיל את השרות.

נחום גבאי: זה הבסיס לדעתו תוספת אוטובוסים.

נחום גבאי: אנחנו הבהרנו לו באופן חד משמעי, אנחנו נשמח לעזור לו, אני פשוט מצטט את מנהל אגף בכיר תחבורה ציבורית, יהודה אלבז, הוא אמר לי נשכב על הגדר כדי להיענות לבקש שלהם ובלבד ותבטיח שתוכיח לי שאתה באמת מטפל בתחבורה הציבורית באופן יסודי.

נחום גבאי: אתה תביא אוטובוסים לשרות הפנימי, אתה תביא אוטובוסים לשרות העירוני ואתה תפתור את הבעיה של ימי שישי.

נחום גבאי: יש פה שלושה ארבעה עדים שישבו בישיבה הזאת.

נחום גבאי: מרים, אלי, הרב גוטרמן.

נחום גבאי: לכן המגמה של משרד התחבורה שלנו, לסיכום, כן לסייע לאלי בליליוס, כן לתת לו, אל תשכחו, זה לא תמיד בידי משרד התחבורה.

נחום גבאי: משרד התחבורה אין לו קופה של קוים שהוא מחלק אותה.

נחום גבאי: רוב הקוים תפוסים על ידי אנשים.

נחום גבאי: כדי לתת למישהו אחר צריך להזיז מישהו אחר.

נחום גבאי: זה לא כל כך פשוט בנסיבות הקיימות.

ישראל אייכלר: אבל הוא חייב להגדיל את החברה כדי שיהיה לו רזרבות.

נחום גבאי: זה ייקח זמן.

נחום גבאי: זה לא מהיום.

נחום גבאי: אתה לא הולך קונה עגבניות.

נחום גבאי: אתה מזיז אנשים.

נחום גבאי: אני רוצה להגיד דבר אחד, לפני שבועיים קיימנו דיון לגבי ימי שישי, והבהרתי לאלי, ואלי תשמע את זה, הבהרתי לאלי שאם בימי שישי לא יהיה פתרון אני אאלץ, עם כל הצער, לבקש ממפעיל אחר שיסייע לו.

משה גפני: למה זה עם הצער, למה זה צער?

נחום גבאי: כי אני לא רוצה לפגוע, כי גם הוא צריך להרוויח,

משה גפני: אבל נחום, לא הבנתי.

משה גפני: אלי כל הזמן אומר שהוא מפסיד,

נחום גבאי: אני מדבר על ימי שישי,

משה גפני: אני מדבר על ימי שישי.

משה גפני: הוא מפסיד מכל העניין.

משה גפני: עכשיו אם קורה שהוא לא עומד בעניין ביום שישי אז גם הוא מפסיד כסף וגם אין לו יכולת להביא אוטובוסים,

נחום גבאי: אמרתי לצערי, עכשיו אני אומר לשמחתי, ניסיון של שבועיים אחרונים, אני מקבל טלפון, כל יום שישי ברבע לשלוש, דיווח, יצאו האוטובוסים בשלום.

נחום גבאי: טלפון מאלי בליליוס, מאוחנה והפקחים שלי.

נחום גבאי: הכל מתרוקן.

נחום גבאי: העיר בשתיים וחצי,

מרים מיכאלי: רציתי להגיד בקטע הזה של חברות קטנות שהמטרה של הממשלה היא לא ליצור חברות קטנות דוגמת סופר-בוס אלא לשנות ולהוות אלטרנטיבה לאגד ודן.

מרים מיכאלי: לכן לטווח הרחוק המטרה היא באמת להגדיל את הפלח ואת הנתח המשורת על ידי אותן חברות קטנות על מנת שהחברות יהיו יותר מבוססות ויותר כלכליות ויותר איתנות ושלא יקרה מצב כזה באמת שאין לו רזרבה, אין לו אפשרות לספק שירות.

ישראל אייכלר: אבל מה עושים בינתיים?

מרים מיכאלי: כשאני מוציאה מכרז אין לי גוף שיכול להרים אשכול כזה גדול.

מרים מיכאלי: לכן זה לוקח זמן.

מרים מיכאלי: אני מקווה שעם השנים חברת סופר-בוס, עד עכשיו היה רק אגד ודן במדינה.

ישראל אייכלר: זה בסדר, אבל תחייבו מינימום מספר של אוטובוסים,

מרים מיכאלי: אבל מי ייגש למיכרז?

ישראל אייכלר: שיילכו כמה ביחד.

ישראל אייכלר: אולי תוציאו מכרז לשבע מאות אוטובוסים, יש בעולם מספיק משקיעים שיתאחדו כקבוצה, ויקימו חברה.

ישראל אייכלר: עכשיו ברצוני להקריא את המלצות הוועדה, על דעת ח"כ הרב משה גפני ועל דעתי.

ישראל אייכלר: הוועדה פונה לשר התחבורה בבקשה למצוא דרך משפטית לשנות את תנאי העסקת החברה על בסיס המכרז הקיים ולהתאים אותו לגידול האוכלוסיה במצב הנוכחי ולאור הצפי לגידול האוכולסיה בשנים הבאות.

ישראל אייכלר: הוועדה מבקשת לשקול עריכת מכרז למפעיל נוסף שייתן שירותי תחבורה ציבורית במודיעין עילית, בעיקר שייתן מענה לתחבורה הציבורית הפנימית בעיר.

ישראל אייכלר: הוועדה תיזום פגישה דחופה עם שר התחבורה בעניין התחבורה הציבורית במודיעין עילית.

ישראל אייכלר: הוועדה דורשת מחברת סופר-בוס לשפר באופן מיידי את שירותי התחבורה הציבורית במודיעין עילית ולהעמיד אוטובוסים רזרביים שיוכלו לתת מענה בזמן בעיות ולא להסתמך רק על קבלנים.

ישראל אייכלר: הוועדה מבקשת ממשרד התחבורה להכין תכנית חומש לתחבורה הציבורית בעיר מודיעין עילית תוך התאמת התחבורה הציבורית לגידול האוכלוסיה בעיר.

ישראל אייכלר: הוועדה פונה למשרד התחבורה בבקשה להדק את הפיקוח מטעמו על פעילות חברת סופר-בוס.

ישראל אייכלר: הוועדה פונה לחברת סופר-בוס בבקשה להעמיד סדרן גם בבני ברק וגם בירושלים שיפקח על לוח הזמנים באופן שוטף.

ישראל אייכלר: הוועדה פונה לחברת סופר-בוס בבקשה לרכוש באופן מיידי עשרה אוטובוסים שיוכלו לתת מענה מיידי לצורך הקיים כיום וכן לאור הצפי לגידול האוכלוסיה העתידי הצפוי בעיר.

ישראל אייכלר: הוועדה פונה למשרד התחבורה לחייב את חב' ריבה שתפקידה לפקח באופן שוטף על שירותי התחבורה הציבורית במודיעין עילית להצליב תלונות אזרחים במודיעין עילית וכן להזמין תושבי מודיעין עילית לפנות לחברה.

ישראל אייכלר: הוועדה פונה למשרד התחבורה ליצור מודל מתוכנן להולכת תחבורה ציבורית במגזר החרדי וזאת בהתחשב בהרגלי הנסיעה ומועדי ההסעה ההמונית שמאפיין אוכלוסיה זו.

ישראל אייכלר: כן יש לקחת בחשבון את תלותו של הציבור החרדי בתחבורה הציבורית.

משה גפני: אם אפשר להוסיף סעיף שהוועדה פונה לסיעת יהדות התורה לקחת את שר התחבורה, ואז אתה תראה, יהיו מהר מאוד פתרונות.

אלי בליליוס: כל מה שאני התחייבתי עשיתי.

אלי בליליוס: את זה לא כתבתם בשום מקום.

אלי בליליוס: זו עובדה, כל מה שהחברה התחייבה, היא עשתה.

ישראל אייכלר: הרב גפני, אתה חושב שראוי שהוועדה תציין את השיפורים שחב' סופר-בוס עשתה?

אלי בליליוס: כל מה שהתחייבנו ביצענו.

ישראל אייכלר: הוועדה מציינת את השיפורים שעשתה חב' סופר-בוס ומשרד התחבורה מאז הישיבה הקודמת ומבקשת להמשיך ולבצע את החלטותיה.

מרים מיכאלי: אי אפשר לטפל בתלונה כאשר המתלונן לא מופיע.

מרים מיכאלי: הם לא מוכנים לבוא להעיד.

אלי בליליוס: אתם נותנים במה לכל האנשים האלה, שיבואו לעבוד.

אלי בליליוס: דברים לא קורים מזה שאתה תשב בבית.

משה גפני: רבותי, הישיבה הזאת כונסה על זה שהמטרה שלה שחברת סופר-בוס או משרד התחבורה, שהתושבים לא יהיו בני ערובה במאבקים או באי-יכולות לפתור בעיות.

משה גפני: זה שמשרד התחבורה וחב' סופר-בוס עושים מאמצים צריך לציין את זה.

משה גפני: אבל קודם כל צריך לציין את העובדה הזאת שהתושבים נכון להיום, וזה בכלל לא משנה אם המכתבים יזומים או לא יזומים, נכון להיום התושבים הם בני ערובה כתוצאה מהמצב הקיים היום.

ישראל אייכלר: אני מוסיף שתי המלצות לפרוטוקול ובזה נסיים את הישיבה.

ישראל אייכלר: הוועדה מציינת את השיפורים שבוצעו על ידי חב' סופר-בוס מאז הישיבה הקודמת שנערכה בנושא לפני כשנה.

ישראל אייכלר: הוועדה תובעת ממשרד התחבורה לפתור את בעיות התחבורה באופן שהתושבים לא יסבלו בגלל קשיי החברה.

ישראל אייכלר: תודה רבה לכולכם.